Na gōrnoślōnskich szportplacach, 15.03.2020
Cołki świat strzimoł luft i czekŏ co bańdzie dalyj skuli korōnawirusa. Ôdwoływane sōm też szportowe szpile, turnieje, etc. Nieftore ligi ôstały już skuli tego zakōńczōne. Z tych co nŏs interesujōm, to czeskŏ i polskŏ liga hokeja. W Rep. Czeskej zakōńczyli sezōn na rōndzie podstawowej (52 szpile). HC Oceláři Trziniec skōńczōł na 2 placu i zakwalifikowoł sie do Europejskej Ligi Majstrōw. We lidze polskej bōły już pōłfinały, ale cofli tyż wszystko do tabuli po sezōnie podstawowym. Skuli tego nojbarzij pokrziwdzōny je GKS Katowice, kery we 1/4 finału wyeleminowoł TatrySki Podhale Nowy Tŏrg, ale Nowy Tŏrg dostoł brōnzowy medal, a GKS Katowice ôstoł 6 plac. Majstrym ôstoł GKS Tychy.
Inksze rozgrywki sōm na razie zawieszōne. Co bańdzie dalyj ôbejrzymy we nojbliższych tydniach.
A we ôstatnim tydniu zagrane bōły jeszcze dwa szpile, z czego nojbarzij szkoda przegranej ZAKSY u siã we 1/4 finału Ligi Majstrōw. Po wygranej we Rusyji liczyli my na awans do nojlepszej czwōrki, ale manszaft z Kemerowa ôkozoł sie lepszy i to ôni radujōm sie ze wygranej we sumie dwōch szpilōw.
Necbal
Europejskŏ Liga Majstrōw – 1/4 finału
ZAKSA Kandzierzin-Kojźly – Kuzbass Kemerowo 1-3 (piyrszy szpil 3-2)
Handbal
Liga czeskŏ
HC Banik Karwinŏ – Talent Robstav Pilzno 27-24
Po 21 szpilach HC Banik Karwinŏ je 4.
szl_Latn szl_Latn szl_Latn szl_Latn kab_Latn szl_Latn szl_Latn ron_Latn szl_Latn slv_Latn szl_Latn